Таразда мекеменің бұрынғы директоры тәркіленуі тиіс 110,2 млн теңгенің мүлкін жасырып қалған
DATE: 17:05, 13 Наурыз 2024 | GMT +5
TITLE: Таразда мекеменің бұрынғы директоры тәркіленуі тиіс 110,2 млн теңгенің мүлкін жасырып қалған
URL: https://kaz.inform.kz/news/tarazda-mekemenn-buringi-direktori-tarklenu-tis-1102-mln-tengenn-mulkn-zhasirip-kalgan-8e2c71/
META: DATE: 17:05, 13 Наурыз 2024 | GMT +5
TOTAL WORDS: 121
AUTHOR(S):
TEXT: Баспасөз қызметінің мәліметтеріне қарағанда, Тараз қаласының прокуратурасы талдау жүргізу барысында мемлекет пайдасына тәркіленген жалпы сомасы 110, 2 млн теңгенің мүлкін жасыру фактісін анықтады. Бұған дейін Тараз қаласының мамандандырылған әкімшілік сотының қаулысымен «ASCO Pro» жшснен 110, 2 млн теңге сомасындағы алкогольдік өнімдерді тәркіленген. Алайда мекеменің бұрынғы басшысы тәркіленген тауарларды жасырған. Осы факті бойынша Тараз қаласының прокуратурасы ҚК-тің 425-бабы бойынша қылмыстық істі тіркеді. Тараз қалалық № 2 сотының 2024 жылғы 7-ші наурыздағы үкімімен «ASCO Pro» ЖШС-ның бұрынғы басшысы ҚК-тің 425-бабының 2-бөлігі бойынша кінәлі деп танылып, 4 жыл мерзімге кез келген меншік нысанындағы ұйымдарда басшылық қызметтерді атқару құқығынан айырылып, 1 жыл 3 айға бас бостандығынан айырылды. Сондай-ақ сотталған адамнан мемлекет пайдасына 110, 2 млн теңге көлемінде материалдық шығын өндірілді. Үкім заңды күшіне енген жоқ
